CELEX: 32022R1012
Language: lt
Date: 2022-04-07 00:00:00
Title: Komisijos deleguotasis reglamentas (ES) 2022/1012 2022 m. balandžio 7 d. kuriuo dėl standartų, kuriuose išsamiai aprašoma saugiose ir apsaugotose stovėjimo aikštelėse teikiamų paslaugų kokybė ir tų aikštelių saugumo lygis, nustatymo ir tų aikštelių sertifikavimo procedūrų papildomas Europos Parlamento ir Tarybos reglamentas (EB) Nr. 561/2006

2022 6 28   
               
               
                  LT
               
               
                  Europos Sąjungos oficialusis leidinys
               
               
                  L 170/27
               
            
         KOMISIJOS DELEGUOTASIS REGLAMENTAS (ES) 2022/1012
         2022 m. balandžio 7 d.
         kuriuo dėl standartų, kuriuose išsamiai aprašoma saugiose ir apsaugotose stovėjimo aikštelėse teikiamų paslaugų kokybė ir tų aikštelių saugumo lygis, nustatymo ir tų aikštelių sertifikavimo procedūrų papildomas Europos Parlamento ir Tarybos reglamentas (EB) Nr. 561/2006
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. kovo 15 d. Europos Parlamento ir Tarybos reglamentą (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantį Tarybos reglamentus (EEB) Nr. 3821/85 ir (EB) Nr. 2135/98 bei panaikinantį Tarybos reglamentą (EEB) Nr. 3820/85 (1), ypač į jo 8a straipsnio 2 dalį,
         kadangi:
         
                     (1)
                  
                  
                     pagal Reglamento (EB) Nr. 561/2006 8 straipsnį kelių transporto priemonių vairuotojai privalo naudotis kasdienio ir kassavaitinio poilsio laikotarpiais. Kai kurie iš šių poilsio laikotarpių dažnai praleidžiami kelyje, ypač tais atvejais, kai vairuotojai vykdo tolimojo susisiekimo tarptautinio transporto operacijas. Todėl labai svarbu, kad vairuotojai turėtų galimybę naudotis stovėjimo aikštelėmis, kuriose jie galėtų saugiai ilsėtis ir kuriose būti įrengtos atitinkamos patalpos, kad jie galėtų pasinaudoti reikiamomis paslaugomis;
                  
               
                     (2)
                  
                  
                     Reglamento (EB) Nr. 561/2006 8a straipsnio 1 dalyje pateiktas sąrašas reikalavimų, kuriuos turi atitikti krovinius ir keleivius keliais vežantiems vairuotojams prieinamos aikštelės, kad pagal jose teikiamų paslaugų kokybę ir saugumo lygį būtų sertifikuotos kaip saugios ir apsaugotos;
                  
               
                     (3)
                  
                  
                     2019 m. Komisijos tyrime dėl saugių ir apsaugotų stovėjimo aikštelių Sąjungoje (2) pripažinta, kad tokių patalpų labai trūksta. Jame taip pat pateikta keletas pasiūlymų, be kita ko, dėl saugių ir apsaugotų stovėjimo aikštelių standartų ir sertifikavimo procedūrų;
                  
               
                     (4)
                  
                  
                     atsižvelgiant į tai, kad šiuo metu saugių ir apsaugotų stovėjimo aikštelių Sąjungoje trūksta, Sąjungos lygmeniu turėtų būti skatinama tokią infrastruktūrą plėtoti ir taip užtikrinti, kad kelių transporto priemonių vairuotojai galėtų jomis naudotis, kad ir kur Sąjungos keliuose jie sustotų;
                  
               
                     (5)
                  
                  
                     siekiant skatinti saugių ir apsaugotų stovėjimo aikštelių plėtrą, būtina Sąjungos lygmeniu parengti bendrą sistemą, kuria būtų užtikrinta, kad sektoriaus subjektai galėtų gauti aiškią ir suderintą informaciją apie saugias ir apsaugotas stovėjimo aikšteles visoje Sąjungoje;
                  
               
                     (6)
                  
                  
                     siekiant pagal Reglamentą (EB) Nr. 561/2006 pagerinti kelių transporto priemonių vairuotojų darbo sąlygas, visose saugiose ir apsaugotose stovėjimo aikštelėse, neatsižvelgiant į jų saugumo lygį, turėtų būti teikiamos minimalios bendros kokybės paslaugos;
                  
               
                     (7)
                  
                  
                     atsižvelgiant į tai, kad su kroviniais susijusių nusikaltimų, nuo kurių nukenčia kelių transporto priemonių vairuotojai, daugėja ir siekiant užtikrinti, kad jie galėtų ilsėtis be streso ir nepervargtų, turėtų būti padidintas kelių transporto priemonių vairuotojų saugumas. Siekiant užtikrinti kelių eismo saugumą ir sumažinti dėl nuovargio patiriamų nelaimingų atsitikimų riziką, labai svarbu užtikrinti geras vairuotojų poilsio sąlygas saugiose ir apsaugotose stovėjimo aikštelėse;
                  
               
                     (8)
                  
                  
                     saugios ir apsaugotos automobilių stovėjimo aikštelės yra būtinos, kad vairuotojai ir transporto įmonės galėtų apsaugoti savo krovinius nuo su jais susijusių nusikaltimų. Atsižvelgiant į įmonių ir vežamų prekių įvairovę, vežėjams ir vairuotojams, priklausomai nuo jų vežamų prekių, gali reikėti skirtingo saugumo lygio stovėjimo aikštelių. Todėl Sąjungos standartais reikėtų atsižvelgti į skirtingų tipų įmones, taip pat stovėjimo aikštelėse turėtų būti užtikrintas skirtingas minimalus saugumo lygis.
                  
               
                     (9)
                  
                  
                     stovėjimo aikštelės saugumas turėtų būti užtikrintas aplink stovėjimo aikštelę, joje ir įvažiavimo bei išvažiavimo vietose įrengiant atitinkamą saugumo įrangą ir taikant atitinkamas procedūras. Taip pat turėtų būti nustatytos personalo procedūros, kuriomis būtų užtikrinta, kad būtų priimtos rizikos prevencijos priemonės, ir sušvelninti incidentų padariniai;
                  
               
                     (10)
                  
                  
                     siekiant užtikrinti skaidrumą ir tikrumą saugių ir apsaugotų stovėjimo aikštelių naudotojams, stovėjimo aikšteles turėtų sertifikuoti nepriklausoma sertifikavimo įstaiga, laikydamasi Sąjungos lygmeniu nustatytų procedūrų. Siekiant užtikrinti, kad stovėjimo aikštelių operatoriai žinotų sertifikavimo arba pakartotinio sertifikavimo paraiškų teikimo tvarką, turėtų būti aiškiai nustatytos saugių ir apsaugotų stovėjimo aikštelių audito, pakartotinio audito ir audito, apie kurį iš anksto nepranešama, sertifikavimo procedūros. Taip pat turėtų būti užtikrinta, kad nustačius, jog saugi ir apsaugota stovėjimo aikštelė nebeatitinka paslaugų kokybės ar saugumo lygio, pagal kurį ji buvo sertifikuota, būtų taikomos tinkamos procedūros;
                  
               
                     (11)
                  
                  
                     kad saugių ir apsaugotų stovėjimo aikštelių naudotojai galėtų pranešti apie reikalavimų nesilaikymo atvejus, jiems turėtų būti suteikta galimybė naudotis skundų teikimo mechanizmais;
                  
               
                     (12)
                  
                  
                     sertifikavimo įstaigos turėtų turėti galimybę operatoriams išduoti audito sertifikatus ir tą informaciją perduoti Komisijai, kad saugių ir apsaugotų stovėjimo aikštelių sąrašas atitinkamoje oficialioje interneto svetainėje būtų nuolat atnaujinamas;
                  
               
                     (13)
                  
                  
                     siekiant atsižvelgti į sparčią skaitmeninių technologijų plėtrą ir nuolat gerinti vairuotojų darbo sąlygas, Komisija ne vėliau kaip per ketverius metus nuo šio akto priėmimo turėtų įvertinti darniųjų standartų ir sertifikavimo procedūrų peržiūros aktualumą,
                  
               PRIĖMĖ ŠĮ REGLAMENTĄ:
         
            1 straipsnis
            Saugumo lygiai ir paslaugų kokybė
            Kad stovėjimo aikštelė būtų sertifikuota kaip saugi ir apsaugota stovėjimo aikštelė, nurodyta Reglamento (EB) Nr. 561/2006 8a straipsnio 1 dalyje, ji turi atitikti šiuos standartus:
            
                        a)
                     
                     
                        visus šio reglamento I priedo A skirsnyje nustatytus minimalios paslaugų kokybės standartus;
                     
                  
                        b)
                     
                     
                        visus vieno iš šio reglamento I priedo B skirsnyje nustatytų saugumo lygių standartus.
                     
                  
         
            2 straipsnis
            Sertifikavimo procedūros
            Stovėjimo aikštelių kaip saugių ir apsaugotų stovėjimo aikštelių, nurodytų Reglamento (EB) Nr. 561/2006 8a straipsnio 1 dalyje, sertifikavimas turi atitikti šio reglamento II priede nustatytus standartus ir procedūras.
         
         
            3 straipsnis
            Nuostata dėl peržiūros
            Ne vėliau kaip 2026 m. balandžio 7 d. Komisija įvertina, ar I ir II prieduose nustatytus standartus ir sertifikavimo procedūras reikia iš dalies pakeisti atsižvelgiant į esamus technologinius pokyčius ir siekiant nuolat gerinti vairuotojų darbo sąlygas.
         
         
            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 7 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 102, 2006 4 11, p. 1.
         
            (2)  European Commission (2019), Study on safe and secure parking places for trucks. Skelbiama adresu
         https://sstpa.eu-study.eu/download/19/final-report/1188/final-report-sstpa-28022019-isbn.pdf.
      
      
         
            I PRIEDAS
            Sąjungos standartai, kuriuose išsamiai aprašoma saugiose ir apsaugotose stovėjimo aikštelėse teikiamų paslaugų kokybė ir tų aikštelių saugumo lygis
            A.   Minimali paslaugų kokybė
            
            Pagal Sąjungos standartus sertifikuotose saugiose ir apsaugotose stovėjimo aikštelėse turi būti užtikrinta 1 lentelėje nurodyta minimali paslaugų kokybė.
            
               
                  1 lentelė
               
            
            
                        Lyčių požiūriu tinkamos sanitarinės patalpos
                     
                     
                        
                                    —
                                 
                                 
                                    Turi būti įrengti ir veikti atskiri tualetai ir dušai vyrams ir moterims. Dušuose turi būti tiekiamas karštas vanduo.
                                 
                              
                                    —
                                 
                                 
                                    Turi būti įrengti bei veikti vandens čiaupai ir jais turi būti tiekiamas karštas vanduo. Rankų muilu turi būti galima naudotis nemokamai.
                                 
                              
                                    —
                                 
                                 
                                    Turi būti įrengtos ir reguliariai ištuštinamos atliekų dėžės.
                                 
                              
                                    —
                                 
                                 
                                    Tualetai, dušai ir praustuvės turi būti kasdien reguliariai valomi ir tikrinami. Turi būti paskelbtas valymo grafikas.
                                 
                              
                  
                        Galimybės nusipirkti ir vartoti maisto ir gėrimų
                     
                     
                        
                                    —
                                 
                                 
                                    Užkandžių ir gėrimų turi būti galima nusipirkti visą parą 7 dienas per savaitę.
                                 
                              
                                    —
                                 
                                 
                                    Vairuotojams turi būti įrengta pavalgyti skirta vieta.
                                 
                              
                  
                        Komunikacijos tinklų jungtys
                     
                     
                        
                                    —
                                 
                                 
                                    Turi būti galima nemokamai naudotis interneto ryšiu.
                                 
                              
                  
                        Elektros energijos tiekimas
                     
                     
                        
                                    —
                                 
                                 
                                    Turi būti galima asmeninėms reikmėms naudotis elektros lizdais.
                                 
                              
                                    —
                                 
                                 
                                    Ne vėliau kaip iki 2026 m. gruodžio 31 d. turi būti įrengti vietoje izoterminėms kelių transporto priemonėms skirti elektros energijos įrenginiai.
                                 
                              
                  
                        Avarinių atvejų kontaktiniai punktai ir procedūros
                     
                     
                        
                                    —
                                 
                                 
                                    Siekiant stovėjimo aikštelėje užtikrinti saugų eismą, turi būti įrengti aiškūs ženklai.
                                 
                              
                                    —
                                 
                                 
                                    Pagalbos tarnybų kontaktiniai duomenys stovėjimo aikštelėje turi būti nurodyti bent valstybine oficialiąja ir anglų kalbomis. Šalia jų turi būti pateiktos lengvai suprantamos piktogramos.
                                 
                              
                  B.   Saugumo lygiai
            
            
                        1.
                     
                     
                        Pagal Sąjungos standartus sertifikuotos saugios ir apsaugotos stovėjimo aikštelės turi atitikti vieno iš 2–5 lentelėse nurodytų saugumo lygių užtikrinimo kriterijus.
                     
                  
                        2.
                     
                     
                        Saugiose ir apsaugotose stovėjimo aikštelėse turi būti užtikrinama, kad kiekvieno saugumo lygio kriterijuose nurodyta įranga ir procedūros visapusiškai veiktų.
                     
                  
                        3.
                     
                     
                        Šiame reglamente nustatyti standartai nedaro poveikio nacionalinės teisės aktams, susijusiems su užduotimis, kurias turi atlikti licencijuoti ir parengti vidaus ar išorės apsaugos darbuotojai. Visi apsaugos darbuotojai taip pat turi būti tinkamai parengti, kai to reikalaujama pagal nacionalinės teisės aktus.
                     
                  
                        4.
                     
                     
                        Duomenų, surinktų naudojant apsauginę vaizdo stebėjimo sistemą (toliau – AVSS), saugojimo laikotarpiai atitinka tos srities nacionalinės teisės ar Sąjungos teisės aktus. Jie turi būti taikomi visiems pagal šiuos standartus nustatytiems privalomiems ir savanoriškiems reikalavimams.
                     
                  
                        5.
                     
                     
                        Skirtingų saugumo lygių kriterijuose nurodytos vidutinės apšvietimo vertės (liuksais).
                     
                  
                        6.
                     
                     
                        Nedarant poveikio nacionalinės teisės aktams, kuriais nustatomi papildomi mokymo reikalavimai, saugių ir apsaugotų stovėjimo aikštelių operatoriai turi užtikrinti, kad vietoje ir nuotoliniu būdu saugiose ir apsaugotose stovėjimo aikštelėse dirbantys darbuotojai, taip pat stovėjimo aikštelės administratorius dalyvautų mokyme apie Sąjungos saugių ir apsaugotų stovėjimo aikštelių standartus. Nauji darbuotojai tokiame mokyme turi dalyvauti per šešis mėnesius nuo įdarbinimo dienos. Mokymas turi apimti šias temas:
                        
                                    —
                                 
                                 
                                    darbuotojų mokymą ir priežiūrą;
                                 
                              
                                    —
                                 
                                 
                                    incidentų valdymą;
                                 
                              
                                    —
                                 
                                 
                                    priežiūrą ir stebėjimą;
                                 
                              
                                    —
                                 
                                 
                                    technologijas.
                                 
                              
                  
                        7.
                     
                     
                        Saugiose ir apsaugotose stovėjimo aikštelėse turi būti paskelbta naudotojams skirta informacija apie tai, kaip pateikti skundą atitinkamai sertifikavimo įstaigai.
                     
                  a.   Bronzinis lygis
            
            
               
                  2 lentelė
               
            
            
                        BRONZINIS LYGIS
                     
                  
                        Perimetras
                     
                     
                        
                                    —
                                 
                                 
                                    Saugios ir apsaugotos stovėjimo aikštelės perimetras turi būti apsaugotas vaizdine atgrasomąja priemone. Vaizdinė atgrasomoji priemonė turi būti įrengta ant žemės ir žymėti saugios ir apsaugotos stovėjimo aikštelės perimetrą ir tai, kad stovėjimo aikštelėje stovėti leidžiama tik krovininėms ir leidimus turinčioms transporto priemonėms.
                                 
                              
                                    —
                                 
                                 
                                    Saugios ir apsaugotos stovėjimo aikštelės perimetro apšvieta turi būti 15 liuksų.
                                 
                              
                                    —
                                 
                                 
                                    Visa augmenija aplink saugios ir apsaugotos stovėjimo aikštelės perimetrą turi būti apkarpyta, kad būtų užtikrintas geras matomumas.
                                 
                              
                  
                        Stovėjimo aikštelė
                     
                     
                        
                                    —
                                 
                                 
                                    Tinkamais ženklais turi būti nurodyta, kad stovėjimo aikštelėje stovėti leidžiama tik krovininėms ir leidimus turinčioms transporto priemonėms.
                                 
                              
                                    —
                                 
                                 
                                    Fiziniai arba nuotolinio stebėjimo patikrinimai turi būti atliekami ne rečiau kaip kartą per 24 valandas.
                                 
                              
                                    —
                                 
                                 
                                    Visa augmenija stovėjimo aikštelėje turi būti apkarpyta, kad būtų užtikrintas geras matomumas.
                                 
                              
                                    —
                                 
                                 
                                    Visų esamų transporto priemonių eismo juostų ir pėsčiųjų takų stovėjimo aikštelėje apšvieta turi būti 15 liuksų.
                                 
                              
                  
                        Įvažiavimas ir (arba) išvažiavimas
                     
                     
                        
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietų apšvieta turi būti 25 liuksai.
                                 
                              
                                    —
                                 
                                 
                                    Turi būti įrengta geros kokybės vaizdą užtikrinanti AVSS, veikianti visose įvažiavimo į saugią ir apsaugotą stovėjimo aikštelę ir išvažiavimo iš jos vietose.
                                 
                              
                                    —
                                 
                                 
                                    AVSS turi turėti minimalaus nepertraukiamo skaitmeninio įrašymo (5 kadrų per sekundę) arba judesio aptikimo su išankstiniu ir vėlesniu įrašymu funkciją ir 720 pikselių dienos ir nakties režimo HD skiriamosios gebos kameras.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius kartą per savaitę turi atlikti įprastą AVSS patikrą, o įrašą saugoti vieną savaitę. Saugios ir apsaugotos stovėjimo aikštelės operatorius bent kas 48 valandas turi tikrinti, ar AVSS veikia.
                                 
                              
                                    —
                                 
                                 
                                    AVSS duomenys saugomi 30 dienų, išskyrus atvejus, kai taikytinuose nacionalinės arba Sąjungos teisės aktuose nustatytas trumpesnis saugojimo laikotarpis. Tokiu atveju taikytinas ilgiausias teisės aktais leidžiamas saugojimo laikotarpis.
                                 
                              
                                    —
                                 
                                 
                                    Saugios ir apsaugotos stovėjimo aikštelės AVSS turi būti suteikta garantija, turi būti sudarytas susitarimas dėl paslaugų lygio arba turi būti įrodyta, kad pačioje aikštelėje yra techninės priežiūros pajėgumų. Saugios ir apsaugotos stovėjimo aikštelės AVSS visada turi valdyti kvalifikuoti technikai.
                                 
                              
                  
                        Personalo procedūros
                     
                     
                        
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas saugumo planas, apimantis visus aspektus nuo rizikos prevencijos ir mažinimo iki reagavimo bendradarbiaujant su teisėsaugos institucijomis.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius turi paskirti asmenį, atsakingą už personalo procedūras incidentų atveju. Saugios ir apsaugotos stovėjimo aikštelės darbuotojai bet kada turi turėti galimybę susipažinti su išsamiu vietos teisėsaugos institucijų sąrašu.
                                 
                              
                                    —
                                 
                                 
                                    Turi būti nustatyta procedūra, taikytina tais atvejais, kai saugioje ir apsaugotoje stovėjimo aikštelėje stovi transporto priemonės be leidimo. Ši procedūra saugioje ir apsaugotoje stovėjimo aikštelėje turi būti aiškiai nurodyta.
                                 
                              
                                    —
                                 
                                 
                                    Saugioje ir apsaugotoje stovėjimo aikštelėje turi būti pateikta aiški informacija, kokia tvarka apie incidentus ir nusikaltimus pranešti darbuotojams ir policijai.
                                 
                              
                  b.   Sidabrinis lygis
            
            
               
                  3 lentelė
               
            
            
                        SIDABRINIS LYGIS
                     
                  
                        Perimetras
                     
                     
                        
                                    —
                                 
                                 
                                    Saugios ir apsaugotos stovėjimo aikštelės perimetras turi būti apsaugotas bent jau fizine atgrasomąja priemone, kuri trukdytų važiuoti, o į aikštelę įvažiuoti ir iš jos išvažiuoti turi būti galima tik nustatytose įvažiavimo ir išvažiavimo vietose. Saugios ir apsaugotos stovėjimo aikštelės perimetras turi būti apsaugotas naudojant nuolatinės stebėsenos ir įrašymo įrangą, taip pat vaizdinę atgrasomąją priemonę.
                                 
                              
                                    —
                                 
                                 
                                    AVSS turi turėti minimalaus nepertraukiamo skaitmeninio įrašymo (5 kadrų per sekundę) arba judesio aptikimo su išankstiniu ir vėlesniu įrašymu funkciją ir 720 pikselių dienos ir nakties režimo HD skiriamosios gebos kameras.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius kas 72 valandas turi atlikti įprastą AVSS patikrą, o įrašą saugoti vieną savaitę.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius bent kas 48 valandas turi tikrinti, ar AVSS veikia.
                                 
                              
                                    —
                                 
                                 
                                    AVSS duomenys saugomi 30 dienų, išskyrus atvejus, kai taikytinuose nacionalinės arba Sąjungos teisės aktuose nustatytas trumpesnis saugojimo laikotarpis. Tokiu atveju taikytinas ilgiausias teisės aktais leidžiamas saugojimo laikotarpis.
                                 
                              
                                    —
                                 
                                 
                                    Saugios ir apsaugotos stovėjimo aikštelės AVSS turi būti suteikta garantija, turi būti sudarytas susitarimas dėl paslaugų lygio arba turi būti įrodyta, kad pačioje aikštelėje yra techninės priežiūros pajėgumų. Saugios ir apsaugotos stovėjimo aikštelės AVSS visada turi valdyti kvalifikuoti technikai.
                                 
                              
                                    —
                                 
                                 
                                    Saugios ir apsaugotos stovėjimo aikštelės perimetro apšvieta turi būti 20 liuksų.
                                 
                              
                                    —
                                 
                                 
                                    Visa augmenija aplink saugios ir apsaugotos stovėjimo aikštelės perimetrą turi būti apkarpyta, kad būtų užtikrintas geras matomumas.
                                 
                              
                  
                        Stovėjimo aikštelė
                     
                     
                        
                                    —
                                 
                                 
                                    Tinkamais ženklais turi būti nurodyta, kad stovėjimo aikštelėje stovėti leidžiama tik krovininėms ir leidimus turinčioms transporto priemonėms.
                                 
                              
                                    —
                                 
                                 
                                    Fizinio arba nuotolinio stebėjimo patikrinimai turi būti atliekami ne rečiau kaip du kartus per 24 valandas ir bent kartą per dieną ir vieną kartą naktį.
                                 
                              
                                    —
                                 
                                 
                                    Visų esamų transporto priemonių eismo juostų ir pėsčiųjų takų stovėjimo aikštelėje apšvieta turi būti 15 liuksų.
                                 
                              
                                    —
                                 
                                 
                                    Visa augmenija stovėjimo aikštelėje turi būti apkarpyta, kad būtų užtikrintas geras matomumas.
                                 
                              
                  
                        Įvažiavimas ir (arba) išvažiavimas
                     
                     
                        
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietų apšvieta turi būti 25 liuksai; jos turi būti aptvertos tvoromis. Tvorose turi būti įrengtos balso ryšio ir bilietų pardavimo sistemos.
                                 
                              
                                    —
                                 
                                 
                                    Turi būti įrengta geros kokybės vaizdą užtikrinanti AVSS, veikianti visose įvažiavimo į saugią ir apsaugotą stovėjimo aikštelę ir išvažiavimo iš jos vietose. Šio saugumo lygio kriterijų skirsnyje „Perimetras“ nurodyti AVSS reikalavimai taip pat turi būti taikomi įvažiavimo ir išvažiavimo vietose įrengtai AVSS.
                                 
                              
                  
                        Personalo procedūros
                     
                     
                        
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas saugumo planas, pagal kurį nagrinėjama konkreti rizika, kuri saugioje ir apsaugotoje stovėjimo aikštelėje kyla dėl tokių veiksnių kaip vieta, naudotojų tipai, eismo saugos sąlygos, nusikalstamumo lygis ir bendri saugumo aspektai.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius turi paskirti asmenį, atsakingą už personalo procedūras incidentų atveju. Saugios ir apsaugotos stovėjimo aikštelės darbuotojai bet kada turi turėti galimybę susipažinti su išsamiu vietos teisėsaugos institucijų sąrašu.
                                 
                              
                                    —
                                 
                                 
                                    Turi būti nustatyta procedūra, taikytina tais atvejais, kai saugioje ir apsaugotoje stovėjimo aikštelėje stovi transporto priemonės be leidimo. Ši procedūra saugioje ir apsaugotoje stovėjimo aikštelėje turi būti aiškiai nurodyta.
                                 
                              
                                    —
                                 
                                 
                                    Saugioje ir apsaugotoje stovėjimo aikštelėje turi būti pateikta aiški informacija, kokia tvarka apie incidentus ir nusikaltimus pranešti darbuotojams ir policijai.
                                 
                              
                                    —
                                 
                                 
                                    Pagalba naudotojams turi būti teikiama visą parą 7 dienas per savaitę.
                                 
                              
                  c.   Auksinis lygis
            
            
               
                  4 lentelė
               
            
            
                        AUKSINIS LYGIS
                     
                  
                        Perimetras
                     
                     
                        
                                    —
                                 
                                 
                                    Saugios ir apsaugotos stovėjimo aikštelės perimetras turi būti aptvertas bent 1,8 m aukščio fizine tvora. Tvorą ir stovėjimo aikštelę turi skirti 1 metro atvira zona.
                                 
                              
                                    —
                                 
                                 
                                    Turi būti įdiegtos netyčinės žalos tvoroms prevencijos priemonės.
                                 
                              
                                    —
                                 
                                 
                                    Saugios ir apsaugotos stovėjimo aikštelės perimetro apšvieta turi būti 25 liuksai.
                                 
                              
                                    —
                                 
                                 
                                    Visas saugios ir apsaugotos stovėjimo aikštelės perimetras turi būti nuolatos stebimas vaizdo kameromis, aprėpiant visą teritoriją.
                                 
                              
                                    —
                                 
                                 
                                    AVSS turi turėti minimalaus nepertraukiamo įrašymo (5 kadrų per sekundę) arba judesio aptikimo su išankstiniu ir vėlesniu įrašymu funkciją ir 720 pikselių dienos ir nakties režimo HD skiriamosios gebos kameras.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius kas 48 valandas turi atlikti įprastą AVSS patikrą, o įrašą saugoti vieną savaitę.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius bent kas 24 valandas turi tikrinti, ar AVSS veikia.
                                 
                              
                                    —
                                 
                                 
                                    AVSS duomenys saugomi 30 dienų, išskyrus atvejus, kai taikytinuose nacionalinės arba Sąjungos teisės aktuose nustatytas trumpesnis saugojimo laikotarpis. Tokiu atveju taikytinas ilgiausias galimas teisės aktais leidžiamas saugojimo laikotarpis.
                                 
                              
                                    —
                                 
                                 
                                    Saugios ir apsaugotos stovėjimo aikštelės AVSS turi būti suteikta garantija, turi būti sudarytas susitarimas dėl paslaugų lygio, numatant bent vieną kvalifikuotos specializuotos tarnybos vizitą per metus, arba turi būti įrodyta, kad pačioje aikštelėje yra techninės priežiūros pajėgumų. Saugios ir apsaugotos stovėjimo aikštelės AVSS visada turi valdyti kvalifikuoti technikai.
                                 
                              
                                    —
                                 
                                 
                                    AVSS duomenys ir įrašai apie patekimą į teritoriją turi būti sinchronizuojami naudojant bendrą signalizacijos programinę įrangą.
                                 
                              
                                    —
                                 
                                 
                                    Tinklo gedimo atveju visi AVSS duomenys ir įrašai apie patekimą į teritoriją turi būti saugomi vietoje, o atkūrus ryšį įkeliami į centrinį registravimo įrenginį.
                                 
                              
                                    —
                                 
                                 
                                    Visa augmenija aplink saugios ir apsaugotos stovėjimo aikštelės perimetrą turi būti apkarpyta, kad būtų užtikrintas geras matomumas.
                                 
                              
                  
                        Stovėjimo aikštelė
                     
                     
                        
                                    —
                                 
                                 
                                    Tinkamais ženklais turi būti nurodyta, kad stovėjimo aikštelėje stovėti leidžiama tik krovininėms ir leidimus turinčioms transporto priemonėms.
                                 
                              
                                    —
                                 
                                 
                                    Fizinio arba nuotolinio stebėjimo patikrinimai turi būti atliekami ne rečiau kaip du kartus per 24 valandas ir bent kartą per dieną ir vieną kartą naktį.
                                 
                              
                                    —
                                 
                                 
                                    Stovėjimo aikštelėse eismo juostos ir pėsčiųjų takai turi būti pažymėti, o jų apšvieta turi būti 15 liuksų.
                                 
                              
                                    —
                                 
                                 
                                    Visa augmenija stovėjimo aikštelėje turi būti apkarpyta, kad būtų užtikrintas geras matomumas.
                                 
                              
                  
                        Įvažiavimas ir (arba) išvažiavimas
                     
                     
                        
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietų apšvieta turi būti 25 liuksai; jos turi būti aptvertos tvoromis, pro kurių apačią nebūtų galima pralįsti ar per kurias nebūtų galima perlipti, ir jose turi būti įrengti šviesoforai.
                                 
                              
                                    —
                                 
                                 
                                    Turi būti įrengta geros kokybės vaizdą užtikrinanti AVSS, veikianti visose įvažiavimo į saugią ir apsaugotą stovėjimo aikštelę ir išvažiavimo iš jos vietose. Įvažiavimo ir išvažiavimo vietose turi būti įdiegta transporto priemonės valstybinio numerio ženklo atpažinimo technologija. Įrašai apie įvažiuojančias ir išvažiuojančias transporto priemones turi būti saugomi pagal taikomus nacionalinės arba Sąjungos teisės aktus.
                                 
                              
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietose turi būti įrengti įsibrovimo prevencijos ir aptikimo mechanizmai, pvz., ne žemesni nei 1,80 metro pėstiesiems skirti turniketai. Kai į tokias patalpas, kaip tualetai, restoranai ir parduotuvės, iš stovėjimo aikštelės patenkama tiesiai, įėjimo į šias patalpas vietose turi būti įrengti trikojai turniketai.
                                 
                              
                  
                        Personalo procedūros
                     
                     
                        
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas saugumo planas, pagal kurį nagrinėjama konkreti rizika, kuri saugioje ir apsaugotoje stovėjimo aikštelėje kyla dėl tokių veiksnių kaip vieta, klientų tipai, eismo saugos sąlygos, nusikalstamumo lygis ir bendri saugumo aspektai.
                                 
                              
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas veiklos tęstinumo planas. Jame turi būti išdėstytos išsamios priemonės, kaip reaguoti į trikdomuosius incidentus ir užtikrinti svarbiausios veiklos vykdymą incidento metu. Saugios ir apsaugotos stovėjimo aikštelės operatorius turi gebėti įrodyti, kad tos priemonės yra taikomos.
                                 
                              
                                    —
                                 
                                 
                                    Turi būti nustatyta procedūra, taikytina tais atvejais, kai saugioje ir apsaugotoje stovėjimo aikštelėje stovi transporto priemonės be leidimo. Ši procedūra saugioje ir apsaugotoje stovėjimo aikštelėje turi būti aiškiai nurodyta.
                                 
                              
                                    —
                                 
                                 
                                    Pagalba naudotojams turi būti teikiama visą parą 7 dienas per savaitę.
                                 
                              
                                    —
                                 
                                 
                                    Saugioje ir apsaugotoje stovėjimo aikštelėje turi būti pateikta aiški informacija, kokia tvarka apie incidentus ir nusikaltimus pranešti darbuotojams ir policijai.
                                 
                              
                                    —
                                 
                                 
                                    Turi būti paskirtas už personalo procedūras atsakingas asmuo.
                                 
                              
                                    —
                                 
                                 
                                    Stovėjimo aikštelės valdymo sistema turi būti parengta taip, kad duomenis būtų galima perduoti DATEX II formatu.
                                 
                              
                  d.   Platininis lygis
            
            
               
                  5 lentelė
               
            
            
                        PLATININIS LYGIS
                     
                  
                        Perimetras
                     
                     
                        
                                    —
                                 
                                 
                                    Saugios ir apsaugotos stovėjimo aikštelės perimetras turi būti aptvertas ištisine bent 1,8 m aukščio tvora su nuo perlipimo atgrasančiomis priemonėmis. Tvorą ir stovėjimo aikštelę turi skirti 1 metro atvira zona.
                                 
                              
                                    —
                                 
                                 
                                    Turi būti įdiegtos tyčinės ir netyčinės žalos tvoroms prevencijos priemonės.
                                 
                              
                                    —
                                 
                                 
                                    Saugios ir apsaugotos stovėjimo aikštelės perimetro apšvieta turi būti 25 liuksai.
                                 
                              
                                    —
                                 
                                 
                                    Visas saugios ir apsaugotos stovėjimo aikštelės perimetras turi būti nuolatos stebimas vaizdo kameromis, aprėpiant visą teritoriją.
                                 
                              
                                    —
                                 
                                 
                                    AVSS turi turėti minimalaus nepertraukiamo skaitmeninio įrašymo (5 kadrų per sekundę) arba judesio aptikimo su išankstiniu ir vėlesniu įrašymu funkciją ir 720 pikselių dienos ir nakties režimo HD skiriamosios gebos kameras.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius kas 48 valandas turi atlikti įprastą AVSS patikrą, o įrašą saugoti vieną savaitę.
                                 
                              
                                    —
                                 
                                 
                                    Saugios ir apsaugotos stovėjimo aikštelės operatorius bent kas 24 valandas turi tikrinti, ar AVSS veikia.
                                 
                              
                                    —
                                 
                                 
                                    AVSS duomenys saugomi 30 dienų, išskyrus atvejus, kai taikytinuose nacionalinės arba Sąjungos teisės aktuose nustatytas trumpesnis saugojimo laikotarpis. Tokiu atveju taikomas ilgiausias galimas teisės aktais leidžiamas saugojimo laikotarpis.
                                 
                              
                                    —
                                 
                                 
                                    Saugios ir apsaugotos stovėjimo aikštelės AVSS turi būti suteikta garantija, turi būti sudarytas susitarimas dėl paslaugų lygio, numatant bent du kvalifikuotos specializuotos tarnybos vizitus per metus, arba turi būti įrodyta, kad pačioje aikštelėje yra techninės priežiūros pajėgumų. Saugios ir apsaugotos stovėjimo aikštelės AVSS visada turi valdyti kvalifikuoti technikai.
                                 
                              
                                    —
                                 
                                 
                                    AVSS duomenys ir įrašai apie patekimą į teritoriją turi būti sinchronizuojami naudojant bendrą signalizacijos programinę įrangą.
                                 
                              
                                    —
                                 
                                 
                                    AVSS duomenis apie saugumo incidentus stovėjimo aikštelėje turi peržiūrėti klientines dalis naudojantys darbuotojai. Tinklo gedimo atveju visi AVSS duomenys ir įrašai apie patekimą į teritoriją turi būti saugomi vietoje, o atkūrus ryšį įkeliami į centrinį registravimo įrenginį.
                                 
                              
                                    —
                                 
                                 
                                    AVSS vaizdo įrašus nuotoliniu būdu (visą parą 7 dienas per savaitę) turi stebėti išorės stebėjimo ir pavojaus signalų priėmimo centras, išskyrus atvejus, kai vietoje yra apsaugos darbuotojų.
                                 
                              
                                    —
                                 
                                 
                                    Įsibrovimo ir tvoros ar vartų perlipimo atveju AVSS turi duoti pavojaus signalą ir stovėjimo aikštelėje bei stebėjimo ir pavojaus signalų priėmimo centruose aktyvinti garsinę ar šviesos signalizaciją.
                                 
                              
                                    —
                                 
                                 
                                    Visa augmenija aplink saugios ir apsaugotos stovėjimo aikštelės perimetrą turi būti apkarpyta, kad būtų užtikrintas geras matomumas.
                                 
                              
                  
                        Stovėjimo aikštelė
                     
                     
                        
                                    —
                                 
                                 
                                    Tinkamais ženklais turi būti nurodyta, kad stovėjimo aikštelėje stovėti leidžiama tik krovininėms ir leidimus turinčioms transporto priemonėms.
                                 
                              
                                    —
                                 
                                 
                                    Stovėjimo aikštelėse eismo juostos ir pėsčiųjų takai turi būti pažymėti, o jų apšvieta turi būti 15 liuksų.
                                 
                              
                                    —
                                 
                                 
                                    Visa augmenija stovėjimo aikštelėje turi būti apkarpyta, kad būtų užtikrintas geras matomumas.
                                 
                              
                                    —
                                 
                                 
                                    Aikštelėje visą parą 7 dienas per savaitę turi būti darbuotojų arba ji turi būti nuolat stebima vaizdo kameromis.
                                 
                              
                                    —
                                 
                                 
                                    Šio saugumo lygio kriterijų skirsnyje „Perimetras“ nurodyti AVSS reikalavimai taip pat turi būti taikomi stovėjimo aikštelėje įrengtai AVSS.
                                 
                              
                  
                        Įvažiavimas ir (arba) išvažiavimas
                     
                     
                        
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietų apšvieta turi būti 25 liuksai; jos turi būti užtvertos vartais ar aptvertos tvoromis, pro kurių apačią nebūtų galima pralįsti ar per kuriuos nebūtų galima perlipti, taip pat turi būti įrengti stulpeliai.
                                 
                              
                                    —
                                 
                                 
                                    Turi būti įrengta geros kokybės vaizdą užtikrinanti AVSS, veikianti visose įvažiavimo į saugią ir apsaugotą stovėjimo aikštelę ir išvažiavimo iš jos vietose. Įvažiavimo ir išvažiavimo vietos, įskaitant pėsčiųjų įėjimo ir išėjimo vietas, turi būti stebimos tikruoju laiku.
                                 
                              
                                    —
                                 
                                 
                                    Šio saugumo lygio kriterijų skirsnyje „Perimetras“ nurodyti AVSS reikalavimai taip pat turi būti taikomi įvažiavimo ir išvažiavimo vietose įrengtai AVSS.
                                 
                              
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietose turi būti įrengti įsibrovimo prevencijos ir aptikimo mechanizmai, pvz., ne žemesni nei 1,80 metro pėstiesiems skirti turniketai. Kai į tokias patalpas, kaip tualetai, restoranai ir parduotuvės, iš stovėjimo aikštelės patenkama tiesiai, įėjimo į šias patalpas vietose turi būti įrengti trikojai turniketai.
                                 
                              
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietose turi būti įdiegta transporto priemonės valstybinio numerio ženklo atpažinimo technologija. Transporto priemonei išvykstant iš saugios ir apsaugotos stovėjimo aikštelės, apsaugos darbuotojai turi patikrinti, ar transporto priemonės valstybinio numerio ženklas atitinka atvykimo ir išvykimo tikrinimo sistemos identifikatoriaus, pvz., bilietų, RDA skaitytuvų arba QR kodų, duomenis. Įrašai apie transporto priemones, įvažiuojančias į saugią ir apsaugotą stovėjimo aikštelę ir iš jos išvažiuojančias, turi būti saugomi pagal taikomus nacionalinės arba Sąjungos teisės aktus.
                                 
                              
                                    —
                                 
                                 
                                    Įvažiavimo į saugią ir apsaugotą stovėjimo aikštelę ir išvažiavimo iš jos vietos turi būti apsaugomos taikant dvietapės patikros sistemą, kurią sudaro transporto priemonės valstybinio numerio ženklo patikros ir papildomas atitinkamas saugios ir apsaugotos stovėjimo aikštelės administracijos parinktas metodas, pagal kurį būtų galima nustatyti ir patikrinti vairuotojus, visus vairuotojus lydinčius asmenis ir visus kitus į stovėjimo aikšteles atvykstančius leidimus turinčius asmenis.
                                 
                              
                                    —
                                 
                                 
                                    Jei prie vartų įrengtos sarginės, jos turi būti atsparios užpuolimui iš išorės, įskaitant sarginės durų uždarymo mechanizmą.
                                 
                              
                  
                        Personalo procedūros
                     
                     
                        
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas saugumo planas, pagal kurį nagrinėjama konkreti rizika, kuri saugioje ir apsaugotoje stovėjimo aikštelėje kyla dėl tokių veiksnių kaip vieta, klientų tipai, eismo saugos sąlygos, nusikalstamumo lygis ir bendri saugumo aspektai.
                                 
                              
                                    —
                                 
                                 
                                    Remiantis metiniu rizikos vertinimu ir nedarant poveikio nacionalinės teisės aktams, kuriais nustatomi papildomi reikalavimai, turi būti parengtas veiklos tęstinumo planas. Jame turi būti išdėstytos išsamios priemonės, kaip reaguoti į trikdomuosius incidentus ir užtikrinti svarbiausios veiklos vykdymą incidento metu. Saugios ir apsaugotos stovėjimo aikštelės operatorius turi gebėti įrodyti, kad tos priemonės yra taikomos.
                                 
                              
                                    —
                                 
                                 
                                    Turi būti nustatyta procedūra, taikytina tais atvejais, kai saugioje ir apsaugotoje stovėjimo aikštelėje stovi transporto priemonės be leidimo. Ši procedūra saugioje ir apsaugotoje stovėjimo aikštelėje turi būti aiškiai nurodyta.
                                 
                              
                                    —
                                 
                                 
                                    Pagalba naudotojams turi būti teikiama visą parą 7 dienas per savaitę.
                                 
                              
                                    —
                                 
                                 
                                    Saugioje ir apsaugotoje stovėjimo aikštelėje turi būti pateikta aiški informacija, kokia tvarka apie incidentus ir nusikaltimus pranešti apsaugos darbuotojams ir policijai.
                                 
                              
                                    —
                                 
                                 
                                    Turi būti paskirtas už personalo procedūras atsakingas asmuo.
                                 
                              
                                    —
                                 
                                 
                                    Turi būti naudojamas techninis naudotojo vadovas.
                                 
                              
                                    —
                                 
                                 
                                    Turi būti įdiegtos reagavimo į pavojaus signalą procedūros.
                                 
                              
                                    —
                                 
                                 
                                    Stovėjimo aikštelės valdymo sistema turi būti parengta taip, kad duomenis būtų galima perduoti DATEX II formatu.
                                 
                              
                                    —
                                 
                                 
                                    Vietą aikštelėje turi būti galima iš anksto saugiu būdu užsakyti telefonu, e. paštu arba naudojant kontaktines formas, mobiliąsias programėles ar rezervavimo platformas. Jei išankstinio vietos užsakymo galimybė siūloma per programėles arba panašias rezervavimo sistemas, duomenys turi būti perduodami tikruoju laiku.
                                 
                              
                  
      
      
         
            II PRIEDAS
            SERTIFIKAVIMO STANDARTAI IR PROCEDŪROS
            A.   Sertifikavimo įstaigos ir auditorių mokymas
            
            
                        1.
                     
                     
                        Tik šiame priede nustatytus reikalavimus atitinkančios sertifikavimo įstaigos ir auditoriai turi teisę sertifikuoti saugias ir apsaugotas stovėjimo aikšteles, nurodytas Reglamento (EB) Nr. 561/2006 8a straipsnio 1 dalyje.
                     
                  
                        2.
                     
                     
                        Sertifikavimo įstaigos, kurių auditoriai atlieka auditą siekdami sertifikuoti saugias ir apsaugotas stovėjimo aikšteles pagal I priede nustatytus standartus, turi turėti grupės akreditaciją pagal ISO 17021 standartą.
                     
                  
                        3.
                     
                     
                        Auditoriai, atliekantys sertifikavimo auditą, siekdami sertifikuoti saugias ir apsaugotas stovėjimo aikšteles pagal I priede nustatytus standartus, yra su sertifikavimo įstaiga užmezgę sutartinius santykius.
                     
                  
                        4.
                     
                     
                        Pagal ISO 17021 standartą sertifikavimo įstaigos užtikrina, kad auditoriai, atliekantys auditą siekdami sertifikuoti saugias ir apsaugotas stovėjimo aikšteles, būtų tinkamai parengti.
                     
                  
                        5.
                     
                     
                        Sertifikavimo įstaigų auditoriai turi baigti auditoriams skirtų mokymų apie naujausią I priede nustatytų standartų versiją, kurią sudaro teorinė ir praktinė dalis, kursą.
                     
                  
                        6.
                     
                     
                        Sertifikavimo įstaigų auditoriai turi gerai mokėti anglų kalbą ir mokėti valstybės narės, kurioje jie atlieka auditą, atitinkamą vietos kalbą.
                     
                  
                        7.
                     
                     
                        Sertifikavimo įstaigos, norinčios sertifikuoti saugias ir apsaugotas stovėjimo aikšteles, pateikia Komisijai dokumentus, įrodančius, kad jos atitinka visus šio skirsnio reikalavimus. Jei sertifikavimo įstaiga atitinka visus šiame skirsnyje nustatytus kriterijus, tos sertifikavimo įstaigos pavadinimas ir kontaktiniai duomenys įtraukiami į Reglamento (EB) Nr. 561/2006 8a straipsnio 1 dalyje nurodytą oficialią interneto svetainę.
                     
                  B.   Sertifikavimo audito, audito, apie kurį iš anksto nepranešama, ir saugios ir apsaugotos stovėjimo aikštelės sertifikato atšaukimo procedūros
            
            
                        1.
                     
                     
                        Saugių ir apsaugotų stovėjimo aikštelių sertifikavimo auditas atliekamas fiziškai. Stovėjimo aikštelių operatoriai, norintys, kad jų aikštelė būtų sertifikuota pagal I priede nustatytus Sąjungos standartus, sertifikavimo įstaigai pateikia prašymą jų aikštelėje atlikti sertifikavimo auditą.
                     
                  
                        2.
                     
                     
                        Likus trims mėnesiams iki sertifikato galiojimo pabaigos saugių ir apsaugotų stovėjimo aikštelių operatoriai, norintys pratęsti sertifikato galiojimą, paprašo, kad jų pasirinkta sertifikavimo įstaiga atliktų pakartotinį auditą. Pakartotinio sertifikavimo auditas surengiamas ir apie rezultatus stovėjimo aikštelės operatoriui pranešama iki esamo sertifikato galiojimo pabaigos.
                     
                  
                        3.
                     
                     
                        Jeigu dėl išskirtinių aplinkybių, kurių nei sertifikavimo įstaiga, nei saugios ir apsaugotos stovėjimo aikštelės operatorius negalėjo numatyti, sertifikavimo įstaiga prašomo pakartotinio sertifikavimo audito atlikti negali, sertifikavimo įstaiga gali nuspręsti dabartinio sertifikato galiojimą pratęsti iki šešių mėnesių. Sertifikato galiojimą pratęsti galima tik vieną kartą.
                        Sertifikavimo įstaiga praneša Komisijai apie tokio pratęsimo priežastis, o atitinkama informacija pateikiama Reglamento (EB) Nr. 561/2006 8a straipsnio 1 dalyje nurodytoje bendroje oficialioje interneto svetainėje.
                     
                  
                        4.
                     
                     
                        Saugios ir apsaugotos stovėjimo aikštelės sertifikato galiojimo laikotarpiu atitinkama sertifikavimo įstaiga iš anksto nepranešusi atlieka bent vieną atitikties I priede nustatytiems standartams užtikrinimo auditą.
                     
                  
                        5.
                     
                     
                        Sertifikavimo įstaiga apie pakartotinio sertifikavimo audito ir audito, apie kurį iš anksto nepranešama, rezultatus nedelsdama praneša saugios ir apsaugotos stovėjimo aikštelės operatoriui.
                     
                  
                        6.
                     
                     
                        Jei po pakartotinio sertifikavimo audito arba audito, apie kurį iš anksto nepranešama, sertifikavimo įstaiga nustato, kad saugi ir apsaugota stovėjimo aikštelė nebeatitinka vieno ar daugiau sertifikate nurodytų reikalavimų, ji operatoriui praneša išsamią informaciją apie pastebėtus trūkumus ir pasiūlo priemonių jiems ištaisyti. Sertifikavimo įstaiga operatoriui leidžia tuos trūkumus pašalinti per auditoriaus, atsižvelgiant į pastebėto trūkumo rimtumą, nustatytą laikotarpį. Operatorius iki laikotarpio pabaigos informuoja sertifikavimo įstaigą apie priemones, kurių imtasi tiems trūkumams ištaisyti, ir pateikia visą būtiną informaciją.
                     
                  
                        7.
                     
                     
                        Sertifikavimo įstaiga per 4 savaites įvertina operatoriaus pritaikytas taisomąsias priemones. Jei ji nustato, kad saugi ir apsaugota stovėjimo aikštelė atitinka visus I priede nustatytus minimalios paslaugų kokybės reikalavimus ir visus sertifikate nurodytus saugumo reikalavimus, išduodamas naujas prašomą lygį patvirtinantis audito sertifikatas. Audito, apie kurį iš anksto nepranešama, atveju tas pats audito sertifikatas galioja iki jo galiojimo pabaigos.
                     
                  
                        8.
                     
                     
                        Jei sertifikavimo įstaiga nustato, kad saugi ir apsaugota stovėjimo aikštelė atitinka visus I priede nustatytus minimalios paslaugų kokybės reikalavimus ir kitokio saugumo lygio nei tas, kuris nurodytas galiojančiame sertifikate, saugumo reikalavimus, išduodamas naujas audito sertifikatas, kuriame nurodomas atitinkamas saugumo lygis. Audito, apie kurį iš anksto nepranešama, atveju išduodamas naujas atitinkamą saugumo lygį patvirtinantis audito sertifikatas, o jo galiojimo pabaigos data yra ta pati, kaip ir audito sertifikato, kurį jis pakeičia.
                     
                  
                        9.
                     
                     
                        Jeigu atlikus pakartotinio sertifikavimo auditą arba auditą, apie kurį iš anksto nepranešama, ir visų tolesnių taisomųjų priemonių vertinimą sertifikavimo įstaiga nustato, kad saugi ir apsaugota stovėjimo aikštelė neatitinka minimalios paslaugų kokybės reikalavimų arba vieno ar daugiau galiojančiame sertifikate nurodytų saugumo reikalavimų, sertifikavimo įstaiga sertifikatą panaikina. Sertifikavimo įstaiga apie tai nedelsdama praneša operatoriui, o šis yra atsakingas už nuorodų į Sąjungos saugių ir apsaugotų stovėjimo aikštelių standartus savo teritorijoje pašalinimą.
                     
                  
                        10.
                     
                     
                        Jei saugios ir apsaugotos stovėjimo aikštelės operatorius su audito rezultatais nesutinka, jis gali pagal ISO 17021 standartą teikti skundą auditą atlikusiai sertifikavimo įstaigai. Išnagrinėjusi skundą sertifikavimo įstaiga gali nuspręsti audito sertifikato nepanaikinti arba išduoti naują kitą saugumo lygį patvirtinantį audito sertifikatą.
                     
                  C.   Reikalavimai, kuriuos po audito turi vykdyti sertifikavimo įstaigos, ir informacijos teikimas
            
            
                        1.
                     
                     
                        Sėkmingai atlikusi sertifikavimo arba pakartotinio sertifikavimo auditą, sertifikavimo įstaiga nedelsdama stovėjimo aikštelės operatoriui išduoda audito sertifikatą ir jo kopiją nusiunčia sertifikuotos saugios ir apsaugotos stovėjimo aikštelės operatoriui ir Komisijai. Ji taip pat informuoja Komisiją, kai audito sertifikatai atšaukiami arba kai po audito pasikeičia saugių ir apsaugotų stovėjimo aikštelių saugumo lygis. Audito sertifikatas galioja trejus metus.
                     
                  
                        2.
                     
                     
                        Pagal Reglamento (EB) Nr. 561/2006 8a straipsnio 1 dalį Komisija užtikrina, kad atitinkama atnaujinta informacija apie saugias ir apsaugotas stovėjimo aikšteles, sertifikuotas pagal šio reglamento I priede nustatytus standartus, būtų prieinama bendroje oficialioje interneto svetainėje.
                     
                  
                        3.
                     
                     
                        Sertifikavimo įstaigos sukuria saugių ir apsaugotų stovėjimo aikštelių naudotojams skirtą internetinį skundų teikimo mechanizmą.
                     
                  
                        4.
                     
                     
                        Taikant Reglamento (EB) Nr. 561/2006 8a straipsnio 4 dalį, sertifikavimo įstaigos bendradarbiauja su Komisija keisdamosi informacija ir surinktais atsiliepimais, kad prireikus galėtų pasiūlyti šio reglamento I priede nustatytų standartų patobulinimų ar paaiškinimų.